Kolumbiya politsiyasi mamlakat banan plantatsiyalaridan birida 8 tonna giyohvand moddalarni musodara qildi, deya xabar qilmoqda Britaniyaning Sky News telekanali. Xabarlarga ko‘ra, Panama chegarasi yaqinidagi Turbo aholi punktidagi banan dalasida aniqlangan narkotiklar «Usuga to‘dasi»ga tegishli bo‘lgan.  Politsiya uch nafar gumondorni qo‘lga olishga muvaffaq bo‘lgan, yana shuncha kishi juftakni rostlagan. 8 tonna giyohvand moddalarning 1,5 tonnasi jo‘natish uchun hozirlab qo‘yilgan bo‘lgan.